Larvotto e Molins Bas

Larvotto e Molins Bas (en occitán Larvotto e Molins Bas, en monegasco Larvotu, en francés Larvotto/Bas Moulins) ye un d'os once barrios de Mónegue, situato en a parti este d'o prencipato. D'antis mas perteneixeba a Montcarles, d'o que feba una parti historica, estando hue lo día una zona mas que mas residencial. Localización Larvotto e Molins Bas se troba en o sud-este d'o prencipato, y a l'este de Montcarles. Ye a sobén considerato como una parti de Montcarles, atamas d'a suya autonomía administrativa. Larvotto e Molins muga con a comuna de Ròcabruna Caup Martin en o Estato francés, asinas como con o barrio monegasco de La Rossa e Sant Roman. Cuasi un tercio d'a suya superficie se troba construyita sobre tierras ganatas a la mar, feito que permitió a construcción d'un gran complexo hotelero, d'o foro Grimaldi y d'o Chardín chaponés. Demografía Ye o barrio con mas población d'o prencipato y o segundo en termins de superficie, dezaga de Fòntvièlha. A calidat de vida, en parti debito a o gran numero de parques que se i troban, fa que Larvotto sía un puesto muit apreciato por monegascos y touristas ta fer gambadas. Iste feito explica que astí os precios d'as casas sían entre un 10% y un 20% mas altos que en atros barrios vecins, . L'avenenita Princesse Grace, qui travesa o barrio, ye a carrera a on as viviendas son mas caras de tot o mundo: mas de 70.000 dolars o m². No bi ha garra escuela publica d'as diez con as que conta o prencipato, y nomás una escuela privata. Antimás, no bi ha cuasi edificios gubernamentals u institution, a l'exception d'o Convention Bureau, o prencipal organo de promoción turistica d'o prencipato. Turismo Atamas d'o suyo caracter esencialment residencial, o barrio tien a saber-los hotels. Se i troba a sola placha de Mónegue accesible a o publico. Referencias